**Τρόπος διαμόρφωσης τελικής βαθμολογίας**

Το 50% της βαθμολογίας διαμορφώνεται από εξέταση σε πρόοδο που λαμβάνει μέρος κατά την 10η-13η εβδομάδα διδασκαλίας με 20 ερωτήσεις πολλαπλών επιλογών.

Για την ακριβή ημερομηνία εξέτασης σε πρόοδο θα ενημερωθείτε με σχετική ανακοίνωση στο eclass.

Το υπόλοιπο 50% διαμορφώνεται από την βαθμολογία στις τελικές εξετάσεις.

Υπάρχει η δυνατότητα υποβολής απαλλακτικής εργασίας από τις τελικές εξετάσεις. Στην περίπτωση αυτή η τελική βαθμολογία διαμορφώνεται κατά 50% από τη βαθμολογία στην πρόοδο και 50% από τη βαθμολογία της εργασίας.

Αν πραγματοποιηθεί παρουσίαση της απαλλακτικής εργασίας στην τάξη θα είναι συν 1 βαθμός.

**Απαλλακτική εργασία από τις τελικές εξετάσεις**

Η απαλλακτική εργασία (5.000-7.000 λέξεις) θα αφορά ένα από τα θέματα που αναλύονται στο συγκεκριμένο μάθημα, δηλαδή τις άμεσες ξένες επενδύσεις, τα συναλλαγματικά καθεστώτα ή την παγκοσμιοποίηση.

Θα αναλύσετε διαχρονικά την εξέλιξη είτε των επενδύσεων είτε του συναλλαγματικού καθεστώτως είτε των δεικτών παγκοσμιοποίησης για μία χώρα ανάλογα με τη θεματική ενότητα που θα επιλέξετε.

Η εργασία μπορεί να είναι ομαδική (μέχρι τριών ατόμων). Όσος είναι ο αριθμός των ατόμων, τον ίδιο αριθμό χωρών θα περιλαμβάνει και το υπό εξέταση δείγμα της εργασίας.

Η δήλωση εργασίας θα αποσταλεί στο email ctsimpida@uom.edu.gr. Συγκεκριμένα η δήλωση εργασίας θα είναι ένα αρχείο word και θα περιέχει ενδεικτικό τίτλο, ενδεικτική βιβλιογραφία, ενδεικτική δομή, μία παράγραφο σύντομης θεωρητικής ανάλυσης του θέματος βάσει βιβλιογραφίας και μία παράγραφο για το πρακτικό κομμάτι. Η δήλωση εργασίας θα υποβληθεί μέχρι την 26/4/2024. Θα ενημερωθείτε για την έγκριση του σχεδίου εργασίας μέσω email προκειμένου να προχωρήσετε στην ολοκλήρωσή της.